# 

# REPUBLIKA HRVATSKA

**BJELOVARSKO-BILOGORSKA ŽUPANIJA**

**UPRAVNI ODJEL ZA FINANCIJE**



Dr. A. Starčevića 8

MB: 0277665

OIB: 12928625880

BROJ RKP-a: 28233

RAZINA: 23

ŠIFRA DJELATNOSTI: 8411

**BILJEŠKE UZ KONSOLIDIRANE FINANCIJSKE IZVJEŠTAJE**

**Bjelovarsko-bilogorske županije za razdoblje od 01. siječnja do 31. prosinca 2023. godine**

Konsolidirani Financijski izvještaji Bjelovarsko-bilogorske županije za razdoblje 01.01.2023. – 31.12.2023. godine sastavljeni su sukladno Zakonu o proračunu (“Narodne novine” broj 144/21.), te Pravilniku o financijskom izvještavanju u proračunskom računovodstvu („Narodne novine“ broj 37/2022.) Konsolidacija godišnjih financijskih izvještaja za 2023. godinu izvršena je u obrascima PR-RAS, BILANCA, RAS-funkcijski , P- VRIO i OBVEZE.

Sama konsolidacija financijskih izvještaja Bjelovarsko-bilogorske županije provedena je sukladno Uputi Ministarstva financija za konsolidaciju financijskih izvještaja u sustavu proračuna, odnosno na način da su nakon što je izvršena prethodna usklada s proračunskim korisnicima, prikupljeni svi izvještaji proračunskih korisnika preko aplikacije RFPFI, te je zbrajanjem istih sa Financijskim izvještajem Bjelovarsko-bilogorske županije razine „22“ dobiven financijski izvještaj u kojem su eliminirane unutar grupne transakcije kako bi se dobio Konsolidirani Financijski izvještaj Bjelovarsko-bilogorske županije za razdoblje 01. siječnja do 31. prosinca 2023. godine - razina „23“.

U odnosu na promatrano razdoblje prošle godine konsolidacijom su obuhvaćena 43 korisnika, odnosno 4 korisnika manje iz razloga prijenosa osnivačkih prava na jedinice lokalne samouprave.

**Osnovne škole Bjelovarsko-bilogorske županije obuhvaćene konsolidacijom:**

1. OŠ Mirka Pereša, Kapela
2. OŠ Ivana Viteza Trnskog, Nova Rača
3. OŠ Rovišće
4. OŠ Velika Pisanica
5. OŠ Veliko Trojstvo
6. OŠ Ivanska
7. OŠ Štefanje
8. OŠ Vladimira Nazora, Daruvar
9. Češka Osnovna škola Jana Amosa Komenskog, Daruvar
10. OŠ Dežanovac
11. OŠ Đulovac
12. Češka osnovna škola Josipa Ružičke, Končanica
13. OŠ Sirač
14. OŠ Berek
15. OŠ Slavka Kolara, Hercegovac
16. OŠ Trnovitica
17. OŠ Mate Lovraka Veliki Grđevac

**Srednje škole na području Bjelovarsko-bilogorske županije obuhvaćene konsolidacijom:**

1. Gimnazija, Bjelovar
2. Medicinska škola, Bjelovar
3. Komercijalna i trgovačka škola, Bjelovar
4. Turističko-ugostiteljska i prehrambena škola, Bjelovar
5. Ekonomska i birotehnička škola, Bjelovar
6. Tehnička škola, Bjelovar
7. Obrtnička škola, Bjelovar
8. Glazbena škola Vatroslav Lisinski, Bjelovar
9. Srednja škola, Čazma
10. Gimnazija, Daruvar
11. Tehnička škola, Daruvar
12. Ekonomska i turistička škola, Daruvar
13. Srednja škola Augusta Šenoe, Garešnica
14. Srednja škola Bartola Kašića, Grubišno Polje
15. Glazbena škola Brune Bjelinskog, Daruvar
16. Dom učenika srednjih škola, Bjelovar

**Zdravstvene ustanove na području Bjelovarsko-bilogorske županije obuhvaćene konsolidacijom:**

1. Dom zdravlja Bjelovarsko-bilogorske županije
2. Zavod za javno zdravstvo
3. Zavod za hitnu medicinu
4. Opća bolnica Bjelovar
5. Specijalna bolnica za medicinsku rehabilitaciju Daruvarske toplice

**Ostali proračunski korisnici Bjelovarsko-bilogorske županije obuhvaćeni konsolidacijom:**

1. Zavod za prostorno uređenje i zaštitu okoliša
2. Javna ustanova za upravljanje zaštićenim prirodnim vrijednostima na području Bjelovarsko-bilogorske županije
3. Kulturni centar Mato Lovrak, Veliki Grđevac
4. Javna ustanova Regionalna razvojna agencija Bjelovarsko-bilogorske županije
5. Dom za starije osobe Bjelovar

***Bilješke uz obrazac PR-RAS***

**1. Šifra 6111 Porez i prirez na dohodak od nesamostalnog rada**

U odnosu na promatrano razdoblje prethodne godine prihod od poreza i prireza na dohodak u 2023. godini ostvaren je više za 34,1%.

**2. Šifra 6351 i 6352 Tekuće i kapitalne pomoći izravnanja za decentralizirane funkcije**

Razlog smanjenog ostvarenja tekućih pomoći izravnanja za decentralizirane funkcije jest prijenos osnivačkih prava četiri osnovne škole na jedinice lokalne samouprave te samim time i prihode za navedene škole ostvaruju jedinice koje su preuzele osnivačka prava. Izostaju prihodi decentralizacije centara za socijalnu skrb koji su prešli u nadležnost Hrvatskog zavoda za socijalni rad.

**3. Šifra 6423 Naknada za korištenje nefinancijske imovine**

Navedeno povećanje u najvećem dijelu odnosi se na ostvarenje naknade za pridobivene količine energetske mineralne sirovine uslijed puštanja u pogon skladišta podzemnog plina u Grubišnom Polju.

**4. Šifra 6362 Kapitalne pomoći proračunskim korisnicima iz proračuna koji im nije nadležan**

Povećanje se u najvećoj mjeri odnosi na pomoć za plaćanje kredita iz Državnog proračuna OB Dr. Anđelko Višić Bjelovar koji je ranijih godina bio podmiren iz sredstava decentralizacije.

**5. Šifra 6419 Ostali prihodi od financijske imovine**

Ostali prihodi od financijske imovine odnosi se na prihod od prodaje dionica trgovačkog društva u vlasništvu Županije.

**6. Šifra 312 Ostali rashodi za zaposlene**

Povećanje u odnosu na promatrano razdoblje prethodne godine, odnosi se na isplatu paušalne naknade za topli obrok koja je isplaćena u maksimalnom neoporezivom iznosu te pomoć za kupnju medicinskih pomagala zaposlenicima, otpremnine, jubilarne nagrade, te ostala materijalna prava kod korisnika osigurana kolektivnim ugovorom.

**7. Šifra 3211 Službena putovanja i 3213 Stručno usavršavanje zaposlenika**

Značajnom povećanju ovih rashoda doprinosi nastavak provođenja Erasmus projekata kod ustanova u školstvu te provođenja projekta RCK kod Medicinske škole Bjelovar, RCK Zabok, te rashoda vezanih uz provođenje županijskih natjecanja kod ustanova u školstvu.

**8. Šifra 324 Naknada troškova osobama izvan radnog odnosa**

Povećanje navedenih rashoda također je vezano uz provođenje Erasmus projekata kod škola. Najveće povećanje u odnosu na prošlu godinu iskazala je Tehnička škola Bjelovar.

**9. Šifra 3293 Reprezentacija**

Navedeno povećanje u najvećem dijelu odnosi se na catering u sklopu provođenja EU projekta RCK2 Medicinske škole Bjelovar.

**10. Šifra 352 Subvencije trgovačkim društvima, zadrugama, poljoprivrednicima i obrtnicima izvan javnog sektora**

Ovako veliko povećanje odnosi se na isplatu naknada šteta poljoprivrednicima nastalih uslijed olujnog nevremena u rujnu 2022. godine.

**11. Šifra 363 Pomoći unutar općeg proračuna**

Iznos od 3.463.341,07 € odnosi se na isplatu naknada šteta za građevinske objekte u jedinicama lokalne samouprave nastalih uslijed olujnog nevremena u rujnu 2022. godine.

**12. Šifra 3722 Naknade građanima i kućanstvima u naravi**

Značajno povećanje odnosi se na rashode prijevoza učenika srednjih škola jer su se troškovi prijevoza znatno povećali u tekućoj godini u odnosu na promatrano razdoblje prošle godine.

**13. Šifra 3821 Kapitalne donacije neprofitnim organizacijama**

Povećanje se odnosi na donaciju Županije kombi vozila HGSS-u, te nabavu specijalnog vozila Udruzi tjelesnih invalida Bjelovar.

**14. Šifra 383 Kazne penali i naknade štete**

Povećanje u odnosu na prošlu godinu odnosi se na povrat sredstava Razvojne agencije BBŽ Ministarstvu regionalnog razvoja i fondova Europske unije te na naknadu štete po kontrolama HZZO-a za kršenje Ugovornih obveza i naknadu fizičkoj osobi.

**15. Šifra 7211 Stambeni objekti**

Povećanje se odnosi na ostvaren prihod Doma zdravlja Bjelovarsko-bilogorske županije od prodaje stana u Grubišnom Polju i Đulovcu.

**16. Šifra 42 Rashodi za nabavu proizvedene dugotrajne imovine**

Najveće povećanje ovih rashoda odnosi se nabavu i opremanje OB Dr. A. Višić Bjelovar iz razloga nabave medicinske i ostale opreme koja je bila potrebna da bi se nova zgrada bolnice opremila i stavila u funkciju. Sredstva su osigurana iz Državnog proračuna, razdjela Ministarstva zdravstva, a nabavljena je ugradbena oprema, namještaj, oprema za kirurške sale, oprema za reanimaciju i sterilizaciju, medicinska oprema za ORL, oftalmologiju i ostale kirurške grane i ostala oprema.

**17. Šifra Y006 Manjak prihoda i primitaka za pokriće u slijedećem razdoblju**

|  |
| --- |
| ***REKAPITULACIJA PRIHODA I PRIMITAKA I RASHODA I IZDATKA 1.1. 2023. – 31.12.2023.. – RAZINA 23 (EUR)*** |
| UKUPNO OSTVARENI PRIHODI I PRIMICI 132.814.774,99 |
| UKUPNO OSTVARENI RASHODI I IZDACI 137.031.416,22 |
| MANJAK PRIHODA I PRIMITAKA TEKUĆE GODINE - 4.216.641,23  PRENESENI MANJAK PRIHODA I PRIMITAKA - 12.348.581,82  UKUPAN MANJAK PRIHODA I PRIMITAKA ZA POKRIĆE  U SLJEDEĆEM RAZDOBLJU - 16.565.223,05 |
|  |

Manjak prihoda i primitaka – preneseni u odnosu na razdoblje prošle godine razlikuje se zbog tečajnih razlika i korekcija poslovnog rezultata.

|  |  |  |  |  |
| --- | --- | --- | --- | --- |
|  | **Naziv ustanove** | **višak 31.12.2023.** | **manjak 31.12.2023.** |  |
| 1. | BJELOVARSKO BILOGORSKA ŽUPANIJA | 1.070.882,80 |  |  |
| 2. | GIMNAZIJA BJELOVAR | 2.211,27 |  |  |
| 3. | MEDICINSKA ŠKOLA BJELOVAR | 772.428,42 |  |  |
| 4. | TRGOVAČKA ŠKOLA BJELOVAR | 73.325,24 |  |  |
| 5. | TURISTIČKO-UGOSTITELJSKA I PREHRAMBENA ŠKOLA BJELOVAR | 58.058,37 |  |  |
| 6. | EKONOMSKA I BIROTEHNIČKA ŠKOLA BJELOVAR | 26.923,04 |  |  |
| 7. | TEHNIČKA ŠKOLA BJELOVAR | 9.315,18 |  |  |
| 8. | OBRTNIČKA ŠKOLA BJELOVAR | 25.384,11 |  |  |
| 9. | GLAZBENA ŠKOLA VATROSLAVA LISINSKOG BJELOVAR | 600.142,71 |  |  |
| 10. | DOM UČENIKA SREDNJIH ŠKOLA BJELOVAR | 348.814,53 |  |  |
| 11. | SREDNJA ŠKOLA ČAZMA | 36.908,81 |  |  |
| 12. | GIMNAZIJA DARUVAR | 25.810,30 |  |  |
| 13. | TEHNIČKA ŠKOLA DARUVAR |  | 8.371,48 |  |
| 14. | EKONOMSKA I TURISTIČKA ŠKOLA DARUVAR | 114.409,10 |  |  |
| 15. | SREDNJA ŠKOLA A. ŠENOA GAREŠNICA | 40.449,66 |  |  |
| 16. | SREDNJA ŠKOLA BARTOLA KAŠIĆA GRUBIŠNO POLJE | 34.233,59 |  |  |
| 17. | GLAZBENA ŠKOLA BRUNE BJELINSKOG DARUVAR | 9.334,69 |  |  |
| 18. | OSNOVNA ŠKOLA IVANA VITEZA TRNSKOG NOVA RAČA |  | 141.231,47 |  |
| 19. | OSNOVNA ŠKOLA ROVIŠĆE |  | 14.184,27 |  |
| 20. | OSNOVNA ŠKOLA VELIKA PISANICA |  | 39.610,84 |  |
| 21. | OSNOVNA ŠKOLA VELIKO TROJSTVO |  | 11.348,98 |  |
| 22. | OSNOVNA ŠKOLA IVANSKA | 26.639,28 |  |  |
| 23. | OSNOVNA ŠKOLA ŠTEFANJE | 11.278,08 |  |  |
| 24. | OSNOVNA ŠKOLA VLADIMIRA NAZORA DARUVAR | 69.442,35 |  |  |
| 25. | ČOŠ J. A. KOMENSKOG DARUVAR |  | 16.599,41 |  |
| 26. | OŠ DEŽANOVAC | 4.307,34 |  |  |
| 27. | OSNOVNA ŠKOLA ĐULOVAC | 41.544,91 |  |  |
| 28. | ČEŠKA OSNOVNA ŠKOLA "JOSIPA RUŽIČKE" KONČANICA | 11.117,84 |  |  |
| 29. | OSNOVNA ŠKOLA SIRAČ | 5.082,39 |  |  |
| 30. | OSNOVNA ŠKOLA BEREK | 13.477,45 |  |  |
| 31. | OŠ "S. KOLARA" HERCEGOVAC | 3.958,13 |  |  |
| 32. | OSNOVNA ŠKOLA TRNOVITICA | 10.839,41 |  |  |
| 33. | OSNOVNA ŠKOLA MATE LOVRAKA VELIKI GRĐEVAC | 7.848,49 |  |  |
| 34. | OSNOVNA ŠKOLA MIRKA PEREŠA | 31.146,59 |  |  |
| 35. | DARUVARSKE TOPLICE Specijalna bolnica za medicinsku rehabilitaciju | 1.948.613,68 |  |  |
| 36. | DOM ZDRAVLJA BJELOVARSKO-BILOGORSKE ŽUPANIJE |  | 2.609.040,94 |  |
| 37. | OPĆA BOLNICA BJELOVAR |  | 18.221.750,18 |  |
| 38. | ZAVOD ZA JAVNO ZDRAVSTVO BBŽ |  | 528.826,91 |  |
| 39. | ZAVOD ZA HITNU MEDICINSKU POMOĆ |  | 308.149,81 |  |
| 40. | DOM ZA STARIJE I NEMOĆNE OSOBE BJELOVAR |  | 111.359,38 |  |
| 41. | JU ZAVOD ZA PROSTORNO UREĐENJE BJELOVARSKO-BILOGORSKE ŽUPANIJE | 3.258,45 |  |  |
| 42. | JU ZA UPRAVLJANJE ZAŠTIĆENIM PRIRODNIM VRIJEDNOSTIMA BBŽ | 4.787,75 |  |  |
| 43. | JU RAZVOJNA AGENCIJA BBŽ | 3.731,12 |  |  |
| 44. | KULTURNI CENTAR MATO LOVRAK |  | 454,46 |  |
|  |  | **5.445.705,08** | **22.010.928,13** | **-16.565.223,05** |

***Bilješke uz obrazac Bilanca***

**18.** Imovina i obveze na dan 31.12.2023. godine iznose 161.510.004,31 EUR što je 4,4% više u odnosu na početno stanje 2023. godine.

**19.** **Šifra 01 Neproizvedena dugotrajna imovina** nakon ispravka vrijednosti iznosi 2.975.176,65 EUR što je smanjenje 3,60% u odnosu na početno stanje. U obračunskom razdoblju ulaganja u nematerijalnu imovinu odnosi se na produžetak licenci.

**20. Šifra 02 Proizvedena dugotrajna** nakon ispravka vrijednosti iznosi 124.541.775,37 UR što je povećanje od 10% u odnosu na početno stanje. Značajnije ulaganje u izgradnju, opremanje i energetsku obnovu zgrade Opće Bolnice Dr. Anđelko Višić Bjelovar.

Postrojenje i oprema povećana je za 131,9%. Najveći dio ulaganja u opremu izvršen je kod zdravstvenih ustanova od čega najznačajnije opremanje ima Opća Bolnica Dr. Anđelko Višić Bjelovar i Medicinska škola Bjelovar u sklopu EU projekta RCK

**21. Šifra 05** Dugotrajna nefinancijska imovina u pripremi iznosi 14.469.418,31 EUR.

**22. Šifra 1 Financijska imovina** iznosi 18.293.716,58 EUR sastoji se od novca u banci u iznosu 6.689.113,02 EUR., jamčevnih pologa, potraživanja od zaposlenih potraživanja za više plaćene poreze i doprinose, te ostalih potraživanja.

**23. Šifra 13 Potraživanja za dane zajmove** u iznosu 626.934,38 EUR odnose se na projekt kreditiranja žena i mladih u iznosu od 121.133,90 EUR, projekt kreditiranja poljoprivrede u iznosu od 225.064,59 EUR te za financiranje održavanja dinamike provođenja projekata temeljem prijenosa sredstava EU koje provodi Bjelovarsko-bilogorska županija u iznosu od 50.000,00 EUR.

**24. Šifra 15 Dionice i udjeli u glavnici** najvećim se dijelom odnosi na udjele Županije u tvrtkama nakon prodaje dionica „Hidroregulacije“ d.d. Bjelovar.

**25. Šifra 16 Potraživanja za prihode poslovanja** nakon ispravka vrijednosti u iznosu od 5.336.297,11 EUR odnose se na potraživanja za poreze u iznosu 12.527,61 EUR, potraživanja za prihode od imovine u iznosu od 249.504,98 EUR, potraživanje za prihode od prodaje proizvoda i roba, te pruženih usluga u iznosu od 728.342,74 EUR, potraživanja proračunskih korisnika za sredstva uplaćena u nadležni proračun i za prihode od HZZO-a u iznosu od 2.256.096,14 EUR, potraživanja za upravne i aministrativne pristojbe po posebnim propisima i naknade u iznosu od 651.534,09 EUR, potraživanja za kazne upravne mjere i ostale prihode u iznosu od 2.021.385,73 EUR koji se većinom odnose na potraživanja za stipendije.

**26. Šifra 2 Obveze** iznose 58.263.210,77 EUR, a odnose na obveze za rashode poslovanja u iznosu 29.253.321,67 EUR, obveze za nabavu nefinancijske imovine 299.515,69 EUR te obveze za kredite i zajmove u iznosu 28.408.267,88 EUR.

***Bilješke uz RAS- funkcijski***

**27.** U obrascu Ras–funkcijski iskazani su rashodi prema funkcijskoj klasifikaciji proračuna za izvještajno razdoblje prethodne i tekuće godine.

Najznačajnije odstupanje je na šiframa 066 i 042 a odnosi se na isplatu naknada šteta poljoprivrednicima i jedinicama lokalne samouprave nastale uslijed olujnog nevremena u rujnu 2022. godine te šifri 091 zbog prijenosa osnivačkih prava četiri osnovne škole jedinicama lokalne samouprave.

***Bilješke uz P-VRIO***

**28.** U Obrascu P-VRIO iskazano je povećanje odnosno smanjenje imovine koji nisu rezultat transakcija.

Iznos ukupnog povećanja imovine iskazan je u iznosu od 1.060.898,12 EUR dok je iznos smanjenja iskazan u iznosu od 222.41,18 EUR

***Bilješke uz obrazac Obveze***

**29.** Stanje obveza 01. siječnja 2023. godine razlikuje se od stanja 31. prosinca 2022. godine zbog promjene nadležnosti 4 proračunska korisnika, korekcija tečajnih razlika, te greške prilikom popunjavanja izvještaja za 2023. godinu Medicinske škole Bjelovar i ČOŠ J.A. Komenskog Daruvar što obrazloženo u Bilješkama korisnika.

U konsolidiranom obrascu OBVEZE, stanje obveza na kraju izvještajnog razdoblja iznose 58.061.105,24 €, od čega se na dospjele obveze odnosi 3.185.794,31 €, a nedospjele 54.875.310,93 €.

Najveći dio dospjelih obveza odnosi se na zdravstvene ustanove. Na dan 31.12.2023. najviše dospjelih obveza ima iskazan Dom zdravlja Bjelovarsko-bilogorske županije u iznosu od 1.574.101,97 € u strukturi kojih se najveći dio odnosi na obveze prema dobavljačima za robu za daljnju prodaju u ljekarnama, medicinske i potrošne materijale.

Nedospjele obveze zdravstvenih ustanova koje čine najveći dio ovih obveza odnosi se Opću bolnicu Dr. A. Višić Bjelovar u iznosu 42.060.115,10 €, a sastoji se od obveza za rashode poslovanja u iznosu 19.655.248,78 €, obveze za nabavu nefinancijske imovine u iznosu od 7.133,15 €, obveza za financijsku imovinu u iznosu 22.397.733,17 € za otplatu kredita za izgradnju Bolnice.

**30. Izvanbilančni zapisi**

**Stanje danih suglasnosti i jamstava (Bjelovarsko-bilogorska županija)**



**Stanje potencijalnih obveza po osnovi sudskih postupaka**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.**  **Br.** | **Tuženik** | **Tužitelj** | **Sažeti opis prirode spora** | **Iznos glavnice (EUR)** | **Procjena financijskog učinka (EUR)** | **Početak sudskog spora** | **ProcIjenjeno vrijeme odljeva ili priljeva sredstava** | **Napomena** |
| 1. | Opća Bolnica  Bjelovar | Zaposlnik/ca | Tužba za isplatu razlike u osnovici prekovremenih sati, za naknadu štete | 1.254.355,39 |  |  | 1-3 godine |  |
| 2. | Zavod za hitnu medicnu | Zaposlenik/ca | Po osnovi dodataka na plaću za prekovr.sate 2013-2018. | nepoznat |  |  | nepoznat |  |
|  |  |  | Po osnovi povećanja osnovice za plaću 01.01.2016.-31.01.2017. | nepoznat |  |  | nepoznat |  |
|  |  |  | Sudski sporovi po osnovi razlike plaće za naknade za godišnji odmor i bolovanje | nepoznat |  |  | nepoznat |  |
| 3. | Dom za starije osobe Bjelovar | Ministarstvo rada, Mirovinskog sustava, obitelji i socijalne politike | Rad iznad kapaciteta | 613,77 | 1.200,00 | 24.10.2022. | kraj 2024. godine | Podnesena žalba na presudu |
| 4. | Osnovna škola Sirač | Fizička osoba | Naknada štete zbog razlike plaće | 258,81 | 258,81 | 15.7.2021. | 6/2024. | Postupak u tijeku-veza bilješka br.25 iz 2022. godine i bilješka br.25 iz 2023. godine) |
| 5. | Osnovna škola Velika Pisanica - MZO | Zaposlenica | Potraživanje iz radnog odnosa | 282,83 |  | 08/2021. | godinu dana | Potraživanja iz radnog odnosa isplaćena u cijelosti; tužba se vodi radi odvjetnikovih potraživanja za putne troškove nastale zbog odlaska na ročišta izvan Bjelovara |
| 6. | Osnovna škola Velika Pisanica | Zaposlenica | Potraživanje iz radnog odnosa | 1.213,67  20,00 |  | 08/2021. | godinu dana | Potraživanja iz radnog odnosa isplaćena u cijelosti; tužba se vodi radi odvjetnikovih potraživanja za putne troškove nastale zbog odlaska na ročišta izvan Bjelovara |
| 7. | Osnovna škola Velika Pisanica | Pravna osoba | Tužba radi naknade štete | 37.762,66 |  | 08/2021. | dvije godine | Tužba radi naknade štete radi raskida ugovora |
| 8. | Dom zdravlja BBŽ | Zaposlenik | Razlika plaće | 790,42 | 1898,66 | 07.06.2021. | 31.01.2024. |  |
| 9. | Dom zdravlja BBŽ | Zaposlenik | Razlika plaće | 2341,26 | 5283,43 | 02.12.2021. | Isplaćeno 12.01.2024. |  |
| 10. | Dom zdravlja BBŽ | Zaposlenik | Razlika plaće | 600,03 | 1386,68 | 17.12.2021. | 31.01.2024. |  |
| 11. | Dom zdravlja BBŽ | Zaposlenik | Razlika plaće, dnevnice | 719,73 | 1805,91 | 13.04.2021. | 29.02.2024. |  |
| 12. | Dom zdravlja BBŽ | Zaposlenik | Razlika plaće | 734,68 | 2554,10 | 20.01.2023. | 29.02.2024. |  |
| 13. | Dom zdravlja BBŽ | Zaposlenik | Razlika plaće, dnevnice | 542,35 | 2066,48 | 01.12.2022. | Isplaćeno 12.01.2024. |  |
| 14. | Dom zdravlja BBŽ | Zaposlenik | Razlika plaće | 1348,29 | 3408,47 | 21.01.2022. | Isplaćeno 12.01.2024. |  |
| 15. | Dom zdravlja BBŽ | Zaposlenik | Razlika plaće | 570,73 | 1418,92 | 24.01.2022. | 31.03.2024. |  |
| 16. | Dom zdravlja BBŽ | Zaposlenik | Razlika plaće | 2254,47 | 5206,21 | 26.01.2022. | 31.03.2024. |  |
| 17. | Dom zdravlja BBŽ | Zaposlenik | Razlika plaće, dnevnice | 565,99 | 2000,03 | 21.01.2022. | 31.03.2024. |  |
| 18. | Dom zdravlja BBŽ | Zaposlenik | Razlika plaće | 759,56 | 2583,85 | 08.02.2021. | 30.04.2024. |  |
| 19. | Dom zdravlja BBŽ | Zaposlenik | Razlika plaće | 1096,55 | 2751,43 | 28.01.2022. | 30.04.2024. |  |

**Stanje potencijalnih obveza po osnovi sudskih postupaka Bjelovarsko-bilogorske županije**

|  |  |  |  |
| --- | --- | --- | --- |
| **PARNICA** | **OPIS** | **UTUŽENI IZNOS** | **NAPOMENA** |
| PARNICA broj P-90/2014 | naknada štete radi liječničke pogreške | 106.443,69 | postupak u I stupnju dovršen oslobađajućom presudom, protiv koje je izjavljena žalba |
| PARNICA broj P-115/2014 | naknada štete radi neadekvatne njege | 123.830,37 | postupak u I stupnju dovršen oslobađajućom presudom, protiv koje je izjavljena žalba |
| PARNICA broj P-153/2014 | naknada štete radi neadekvatne liječničke njege | 134.979,10 | postupak u I stupnju dovršen oslobađajućom presudom, protiv koje je izjavljena žalba |
| ***UKUPNO*** | | ***365.253,16*** |  |

**SLUŽBENICA KOJA PRIVREMENO**

**OBAVLJA DUŽNOST PROČELNICE**

**Sanja Feher, mag.oec.**